## Zakon o izmjenama i dopunama Zakona o društveno poticanoj stanogradnji

### NN 82/2004 (17.6.2004.), Zakon o izmjenama i dopunama Zakona o društveno poticanoj stanogradnji

# HRVATSKI SABOR

1617

Na teme­lju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O DRUŠTVENO POTICANOJ STANOGRADNJI

Proglašavam Zakon o izmjenama i dopunama Zakona
o društveno poticanoj stanograd­nji, koji je donio Hrvatski sabor na sjednici
4. lip­nja 2004. godine.

Broj: 01-081-04-2156/2
Zagreb, 9. lip­nja 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O DRUŠTVENO POTICANOJ STANOGRADNJI

Članak 1.

U Zakonu o društveno poticanoj stanogradnji
(»Narodne novine«, br. 109/01.) u članku 3. dodaje se novi stavak 2. koji
glasi:

»Javnim sredstvima iz stavka 1. ovoga članka
potiče se i grad­nja i rekonstrukcija (dogradnja i nadogradnja) zgrada i
obiteljskih kuća fizičkim osobama radi zadovoljavanja njihovih stambenih potreba.«

Dosadašnji stavak 2.
postaje stavak 3.

Članak 2.

U članku 5. stavku 3. i
članku 13. riječi: »ministar nadležan za javne radove i graditeljstvo« u
odgovarajućem padežu zamje­njuje se riječima: »ministar nadležan za
graditeljstvo«.

Članak 3.

Podnaslov ispred članka
9. mijenja se i glasi: »NOSITELJI INVESTITORSKIH POSLOVA«.

Članak 4.

Članak 9. mijenja se i
glasi:

»Nositelji
investitorskih poslova u vezi s izgradnjom i prodajom stanova su Agencija za
pravni promet i posredovanje nekretninama i neprofitne pravne osobe.«

Članak 5.

Iza članka 9. dodaje se
podnaslov koji glasi: »AGENCIJA ZA PRAVNI PROMET I POSREDOVANJE NEKRETNINAMA« i
članak 9.a koji glasi:

»Članak 9.a

(1) Agencija za pravni
promet i posredovanje nekretninama – APN (u daljnjem tekstu: Agencija) u
obavljanju poslova iz članka 9. ovoga Zakona posluje prema pravilima poslovanja
neprofitnih pravnih osoba, i to u svoje ime, a za račun Republike Hrvatske.

(2) Agencija kao
investitor, u skladu s predvidivim javnim sredstvima i stambenim potrebama
planira izgradnju stanova u određenom opsegu, te uz prethodnu suglasnost
ministra nadležnog za graditeljstvo utvrđuje provedbeni program društveno
poticane stanogradnje (u daljnjem tekstu: Program POS-a), u skladu s kojim
Agencija pribavlja potrebna sredstva za izgradnju.«

Članak 6.

Iza članka 10. dodaje
se podnaslov koji glasi: »NEPROFITNA PRAVNA OSOBA« i članak 10.a koji glasi:

»Članak 10.a

(1) Za obavljanje
poslova iz članka 9. ovoga Zakona jedinica lokalne samouprave može osnovati
neprofitnu pravnu osobu.

(2) Neprofitna pravna
osoba iz stavka 1. ovoga članka posluje prema pravilima poslovanja neprofitnih
pravnih osoba i to u svoje ime, a za račun jedinice lokalne samouprave.

(3) Prava i obveze
Agencije, utvrđene ovim Zakonom na odgovarajući način se primjenjuju i na
neprofitnu pravnu osobu iz stavka 1. ovoga članka.

(4) Neprofitna pravna
osoba iz stavka 1. ovoga članka dužna je do 30. lipnja tekuće godine izraditi
Program POS-a za sljedeću godinu i dostaviti ga na suglasnost ministru nadležnom
za poslove graditeljstva. Ministar je dužan izdati suglasnost u roku od 30 dana
od dana dostave Programa POS-a.«

Članak 7.

U članku 15. dodaje se
stavak 4. koji glasi:

»(4) Za kupnju stana uz
obročnu otplatu kupac hrvatski branitelj – dragovoljac iz Domovinskog rata i
kupac koji ima obitelj s troje ili više djece ne moraju osigurati financijska
sredstva kao vlastito učešće.«

Članak 8.

Iza članka 16. dodaje
se članak 16.a koji glasi:

»Članak 16.a

(1) Javna sredstva za
poticanu stanogradnju iz članka 1. stavka 2. ovoga Zakona koriste se i za
gradnju garaža ili garažno parkirnih mjesta koja sukladno prostornom planu čine
građevin­sku cijelinu sa zgradom u kojoj se nalazi stan.

(2) Ako kupci nisu
voljni kupiti garažu ili garažno parkirno mjesto, Agencija je ovlaštena
postupiti sukladno članku 16. stavku 2. ovoga Zakona.

(3) Ako je prostornim
planom na određenoj lokaciji uz gradnju stanova predviđena i gradnja poslovnih
prostora javne na­mjene (škole, vrtići, knjižnice, ambulante i sl.),
financijska sred­stva za tu gradnju osigurava jedinica lokalne samouprave.«

Članak 9.

Članak 18. mijenja se i
glasi:

»Pravna ili fizička
osoba ovlaštena za poslove građenja može Agenciji ponuditi građevinsko zemljište
u svom vlasništvu i gradnju stanova uz uvjet da ima ishođenu lokacijsku dozvolu
ili izvod iz detaljnog plana uređenja, u kojem slučaju Agencija s tom osobom može
sklopiti ugovor o građenju neposredno bez javnog nadmetanja pod uvjetom da:

– je jedinica lokalne
samouprave sukladno članku 6. stavku 1. ovoga Zakona utvrdila stambenu potrebu
i interes za kupnju stanova na svom području,

– jedinica lokalne
samouprave nema odgovarajuće građe­vinsko zemljište,

– ponuđena cijena građenja
po m2 korisne površine nije
više od etalonske cijene građenja,

– izvođač osigura odgovarajuće jamstvo za
kvalitetno i pravovremeno izvršenje radova,

– predvidiva prodajna
cijena stana nije više od 95% najviše prodajne cijene stana prema ovome Zakonu,

– jedinica lokalne
samouprave ugovorno preuzme obvezu podmirenja troškova uređenja komunalne
infrastrukture i priklju­čaka na infrastrukturu, te financiranje poslovnih
prostora javne namjene iz članka 16.a stavka 3. ovoga Zakona,

– su na cijenu zemljišta
primijenjene odredbe članka 11. stav­ka 1., odnosno članka 13. ovoga Zakona.«

Članak 10.

U članku 19. stavak 2.
mijenja se i glasi:

»Prosječna prodajna
cijena stana po m2 korisne, odnosno
prodajne površine najednom stambenom objektu ne može biti viša od
etalonske cijene građenja m2
stanauvećaneza 30%.«

Članak 11.

U članku 20. stavku 2.
brojka: »5%« zamjenjuje se brojkom: »7%«.

Članak 12.

U članku 21. stavku 2.
podstavku 2. riječi: »stavka 2.« zamjenjuju se riječima: »stavka 3.«

Članak 13.

Članak 24. mijenja se i
glasi:

»(1) Ako u roku od 6
mjeseci od početka gradnje nisu sklopljeni predugovori o kupoprodaji svih
stanova u toj zgradi u skladu sa člankom 23. ovoga Zakona, Agencija je ovlaštena
prodati stanove po tržišnoj cijeni.

(2) Agencija je dužna
prije prodaje stanova, poslovnih prostora, garaža i garažno parkirnih mjesta
objaviti oglas o prodaji po tržišnoj cijeni koja ne smije biti manja od cijene
određene ovim Zakonom.

(3) Stan, poslovni
prostor, garažu i garažno parkirno mjesto mogu kupiti sve osobe koje prema važećim
propisima mogu stjecati pravo vlasništva na nekretninama u Republici Hrvatskoj,
time da prednost na kupnju ima osoba koja cijenu plaća jednokratno.

(4) Ukoliko se stanovi,
poslovni prostori, garaže i garažno parkirna mjesta ne prodaju pod uvjetima iz
ovoga Zakona, Republika Hrvatskaće iste ustupiti na upravljanje Središnjem
državnom uredu za upravljanje državnom imovinom.«

Članak 14.

U članku 29. stavak 2.
mijenja se i glasi:

»Sredstva od prodaje
stanova, poslovnih prostora, garaža i garažno parkirnih mjesta koja na temelju
ovoga Zakona pripadaju Republici Hrvatskoj kao i preostala sredstva nakon
podmirenja ukupnih troškova izgradnje, Agencija koristi za daljnje poticanje
stanogradnje.«

U stavku 3. iza riječi
»stanova« dodaju se riječi: **»**poslovnih prostora, garaža i garažno**-**parkirnih
mjesta«.

Stavak 4. briše se.

Dosadašnji stavak 5. postaje stavak 4.

Članak 15.

Podnaslov iznad članka 30. mijenja se i glasi:
»GRADNJA I REKONSTRUKCIJA (DOGRADNJA I NADOGRADNJA) ZGRADA I OBITELJSKIH KUĆA«.

Članak 16.

Članak 30. mijenja se i glasi:

»(1) Javnim sredstvima
prema odredbama ovoga Zakona može se poticati gradnja i rekonstrukcija
(dogradnja i nadogradnja) zgrada i obiteljskih kuća kojima se osigurava fizičkim
osobama novi stambeni prostor u propisanom standardu, veličini i cijeni koštanja
stana prema odredbama ovoga Zakona.

(2) Pravo na finacijska
sredstva iz stavka 1. ovoga članka imaju osobe koje se sukladno odredbi članka
23. ovoga Zakona nalaze na listi reda prvenstva jedinice lokalne samouprave.

(3) Odredbe članka 21.,
22. i članka 23. stavka 1., 2. i 3. ovoga Zakona na odgovarajući način se
primjenjuju kod koriš­tenja financijskih sredstava za gradnju i rekonstrukciju.

(4) Prilikom podnošenja
zahtjeva jedinici lokalne samouprave podnositelj zahtjeva dužan je priložiti
dokaz vlasništva nekretnine, odnosno dokaz da ima pravo graditi na određenoj
nekretnini i akt na temelju kojeg se može graditi.

(5) Za poticanje
gradnje i rekonstrukcije iz stavka 1. ovoga članka jedinica lokalne samouprave
može osigurati i svoja financijska sredstva ovisno o njenim mogućnostima i
potrebama.

(6) Agencija uz
prethodnu suglasnost ministra nadležnog za graditeljstvo utvrđuje provedbeni
program za poticanje gradnje i rekonstrukcije (dogradnja i nadogradnja) kuća, u
skladu s kojim pribavlja potrebna sredstva za izgradnju.«

Prijelazne i zavrŠne
odredbe

Članak 17.

Postupci pokrenuti po odredbama Zakona o društveno
poticanoj stanogradnji (»Narodne novine«, br. 109/01.) do stupanja na snagu
ovoga Zakona dovršit će se po odredbama ovoga Zakona.

Članak 18.

Ovlašćuje se Odbor za
zakonodavstvo Hrvatskoga sabora da utvrdi i izda pročišćeni tekst Zakona o društveno
poticanoj stanogradnji.

Članak 19.

Ovaj Zakon stupa na
snagu osmoga dana od dana objave u »Narodnim novinama.«

Klasa: 370-01/04-01/01
Zagreb, 4. lipnja 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Odluka, NN 82/2004-1617